Sədrlik edən. Müzakirələrə başlamazdan qabaq mən bir-iki kəlmə söz demək istəyirəm. Bildiyiniz kimi, bu il Avropa Şurası Parlament Assambleyasının yaz sessiyasında bizim dost və qardaş Türkiyəyə qarşı qeyri-obyektiv bir qərar qəbul olundu. Türkiyə Avropa Şurasının yaranmasının bünövrəsində duran ölkələrdən biridir və 1949-cu ildən bu təşkilatın üzvüdür. 13 il bundan qabaq post-monitorinqə keçmişdir.